Paks Čhanuks

Paks Čhanuks (, dzimis ) ir Dienvidkorejas kinorežisors, scenārists un producents, darbojies arī kā kino kritiķis. Paks Čhanuks ir vislabāk pazīstams pēc savām filmām "Apvienotā drošības zona" (공동경비구역, 2000), "Slāpes" (박쥐, 2009), "Jaunkundze" (아가씨, 2016) un "Lēmums aiziet" (2022), kā arī pēc "Atriebības triloģijas" filmām "Līdzjūtība Atriebības kungam" (복수는 나의 것, 2002), "Vecais zēns" (올드보이, 2003) un "Līdzjūtība Atriebības kundzei" (친절한 금자씨, 2005).

Pazīstams arī ar saviem darbiem angļu valodā, kā filma "Nekrietnās spēles" (Stoker, 2013) un televīzijas seriāls The Little Drummer Girl (2018). 2024. gadā bijis viens no autoriem un režisoriem HBO vēsturiskajam miniseriālam "Piekritējs".

Viņa filmas ir iemantojušas slavu ar savu kinematogrāfiju un kadrējumu, melno humoru un bieži vien brutālām tēmām.

 Karjera 
Savu pirmo filmu, Daleun...haega kkuneun kkum, režisējis 1992. gadā. Pēc pieciem gadiem viņš režisēja savu otro filmu Trio. Čhanuka pirmās filmas neguva lielus panākumus un viņš pievērsās filmu kritiķa karjerai.

2000. gadā Paks Čhanuks režisēja trilleri "Apvienotā drošības zona" (공동경비구역, 2000), kas guva gan komerciālus panākumus, gan kritiķu atzinību. Filmas panākumi ļāva Čhanukam veidot nākamo filmu neatkarīgāk un ar lielāku radošo brīvību.

Paka Čhanuka neoficiāli dēvētā "Atriebības triloģija" sastāv no filmām "Līdzjūtība Atriebības kungam" (2002), "Vecais zēns" (2003) un "Līdzjūtība Atriebības kundzei" (2005). Sākotnēji filmas nebija plānotas kā triloģija. Filmu "Vecais zēns" izrādīja 2004. gada Kannu kinofestivālā. Festivāla žūrijas vadītājs Kventins Tarantīno, kurš ir liels Čhanuka darbu cienītājs, personīgi uzstāja, lai filmai pasniegtu Zelta palmas zaru (beigās to pasniedza Maikla Mūra filmai "9/11 pēc Fārenheita"). "Vecais zēns" saņēma festivāla otru augstāko apbalvojumu, Grand Prix balvu. Tarantīno filmu "Apvienotā drošības zona" ir nodēvējis par vienu no labākajām kopš 1992. gada.

2004. gada maija intervijā Čhanuks kā savus iedvesmas avotus minēja Sofoklu, Šekspīru, Kafku, Dostojevski, de Balzaku un Kurtu Vonnegūtu.

2006. gadā viņš bija žūrijas loceklis 63. Venēcijas kinofestivālā.

2007. gadā Čhanuks saņēma Alfrēda Bauera balvu Berlīnes Starptautiskajā kinofestivālā par filmu "Es esmu kiborgs, bet tas nekas" (싸이보그지만 괜찮아).
2009. gadā Čhanuks režisēja vampīru filmu "Slāpes", par ko viņš saņēma Kannu kinofestivāla Žūrijas balvu jeb Prix du Jury.

2013. gadā Čhanuks režisēja savu pirmo filmu angļu valodā, "Nekrietnās spēles". Filmā galvenās lomas atveidoja Mia Vašikovska, Metjū Gūds un Nikola Kidmena. Bija arī viens no producentiem Pona Čunho filmai "Cauri sniegiem" (2013).

2016. gadā iznāca viņa filma "Jaunkundze". Filma nominēta Zelta palmas zara balvai Kannu kinofestivālā. Tā saņēma Prix Vulcain balvu tehniskajiem māksliniekiem. Filmai ir 95% vērtējums tīmekļa vietnē Rotten Tomatoes un tā guva finansiālus panākumus ne tikai Dienvidkorejā, bet arī starptautiski.

2018. gadā BBC One kanālā iznāca Čhanuka spiegu miniseriāls The Little Drummer Girl, kas balstīts uz Džona le Karē romānu. Galvenās lomas seriālā attēloja Maikls Šenons, Florensa Pjū un Aleksandrs Skašgords.

2020. gadā Čhanuks paziņoja, ka viņš strādā pie savas jaunās filmas, ko pats raksturoja kā melodrāmu. 2020. gada oktobrī atklāts filmas nosaukums, "Lēmums aiziet", ar stāstu, kas aprakstīts kā romantiska slepkavības mistērijas filma. Filmas pirmizrāde notika 2022. gadā un par to viņš saņēma labākā režisora balvu 75. Kannu kinofestivālā.

2025. gada Venēcijas kinofestivālā pirmizrādi piedzīvoja Čhanuka melnā komēdija "Citas izvēles nav". Filmu nominēja trīs Zelta globusa balvām.

 Filmogrāfija 
GadsNosaukumsRežisorsScenāristsProducents1992Daleun...haega kkuneun kkum1997Trio2000Anakiseuteu"Apvienotā drošības zona"2001The Humanist2002"Līdzjūtība Atriebības kungam"A Bizarre Love Triangle2003"Vecais zēns"2005"Līdzjūtība Atriebības kundzei"Sonyeon, cheonguke gada2006"Es esmu kiborgs, bet tas nekas"2008Misseu Hongdangmu2009"Slāpes"2013"Nekrietnās spēles""Cauri sniegiem"2016"Jaunkundze"Bimileun Eopda2022"Lēmums aiziet"2025"Citas izvēles nav"

 Atsauces 

 Ārējās saites 

Kategorija:1963. gadā dzimušie
Kategorija:Dienvidkorejas kinorežisori
Kategorija:Dienvidkorejas rakstnieki